title: Odluka (EU) 2018/1636 Europskog nadzornog tijela za vrijednosne papire i tržišta kapitala od 23. listopada 2018. o produljenju i izmjenama privremenog ograničavanja u Odluci (EU) 2018/796 stavljanja na tržište, distribucije i prodaje ugovora za razlike (CFD-ova) malim ulagateljima

text:
                  31.10.2018

                  HR

                  Službeni list Europske unije

                  L 272/62

         ODLUKA (EU) 2018/1636 EUROPSKOG NADZORNOG TIJELA ZA VRIJEDNOSNE PAPIRE I TRŽIŠTA KAPITALA
         od 23. listopada 2018.
         o produljenju i izmjenama privremenog ograničavanja u Odluci (EU) 2018/796 stavljanja na tržište, distribucije i prodaje ugovora za razlike (CFD-ova) malim ulagateljima
         ODBOR NADZORNIH TIJELA EUROPSKOG NADZORNOG TIJELA ZA VRIJEDNOSNE PAPIRE I TRŽIŠTA KAPITALA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (1), a posebno njezin članak 9. stavak 5., članak 43. stavak 2. i članak 44. stavak 1.,
         uzimajući u obzir Uredbu (EU) br. 600/2014 Europskog parlamenta i Vijeća od 15. svibnja 2014. o tržištima financijskih instrumenata i izmjeni Uredbe (EU) br. 648/2012 (2), a posebno njezin članak 40.,
         uzimajući u obzir Delegiranu uredbu Komisije (EU) 2017/567 od 18. svibnja 2016. o dopuni Uredbe (EU) br. 600/2014 Europskog parlamenta i Vijeća u pogledu definicija, transparentnosti, kompresije portfelja te nadzornih mjera za intervenciju u području proizvoda i pozicija (3), a posebno njezin članak 19.,
         budući da:

                     (1)

                     na temelju svoje Odluke (EU) 2018/796 (4), Europsko nadzorno tijelo za vrijednosne papire i tržišta kapitala (ESMA) ograničilo je stavljanje na tržište, distribuciju i prodaju ugovora za razlike (CFD-ova) malim ulagateljima, što je stupilo na snagu 1. kolovoza 2018. u razdoblju od tri mjeseca.

                     (2)

                     U skladu s člankom 40. stavkom 6. Uredbe (EU) br. 600/2014 ESMA ima obvezu preispitati privremenu interventnu mjeru za proizvod najmanje svaka tri mjeseca.

                     (3)

                     ESMA-ino preispitivanje ograničenja CFD-ova temelji se, između ostalog, na istraživanju među nacionalnim nadležnim tijelima (5) o praktičnoj provedbi i utjecaju mjera intervencije u području proizvoda kao i na drugim informacijama koje su pružila nacionalna nadležna tijela i dionici.

                     (4)

                     Nacionalna nadležna tijela utvrdila su samo djelomično nepoštovanje ESMA-inih mjera intervencije u području proizvoda, a ponajviše su povezana s upozorenjima o rizicima.

                     (5)

                     Nacionalna nadležna tijela izvijestila su o ukupnom smanjenju broja računa malih ulagatelja u CFD-ove, obujma trgovanja i ukupnih pozicija malih ulagatelja tijekom kolovoza 2018. u usporedbi s kolovozom 2017. Udio računa profitabilnih malih ulagatelja neznatno se smanjio, a čini se uglavnom zbog izuzetnog rasta cijena kriptovaluta u kolovozu 2017. (6) Na usporedbu rezultata ulagatelja tijekom vremena ne utječu samo mjere intervencije u području proizvoda, nego i, primjerice, tržišni uvjeti. Tržišni uvjeti u kolovozu 2017. bili su karakterizirani trendom rasta u usporedbi s kolovozom 2018. Nadalje, promijenila se populacija malih ulagatelja (7). Na koncu, nadležna nacionalna tijela izvijestila su o smanjenju broja automatskih zatvaranja i primjera računa na kojima je nastala negativna pozicija (8).

                     (6)

                     Nadležna nacionalna tijela prijavila su i porast broja ulagatelja s kojima se na zahtjev postupalo kao s profesionalnim ulagateljima tijekom kolovoza 2018. naspram kolovoza 2017. ESMA je svjesna toga da pojedini ponuditelji CFD-ova malim ulagateljima nude mogućnost da postanu profesionalni ulagatelji na zahtjev. Međutim, mali ulagatelj može zatražiti da se s njime postupa kao s profesionalnim ulagateljem, osobito ako ulagatelj preda pisani zahtjev u skladu sa svim zahtjevima iz mjerodavnog zakonodavstva. Ponuditelji trebaju osigurati da su uvijek usklađeni s tim zahtjevima (9). ESMA je isto tako svjesna da neka društva iz trećih zemalja aktivno kontaktiraju s ulagateljima iz Europske unije ili da neki ponuditelji CFD-ova u Europskoj uniji nude malim ulagateljima mogućnost da premjeste svoje račune u subjekt iz treće zemlje koji se nalazi unutar grupe. Međutim, bez odobrenja za rad ili registracije u Uniji, ta društva iz treće zemlje svoje usluge smiju nuditi samo ulagateljima s poslovnim nastanom ili sjedištem u Uniji na izričitu inicijativu ulagatelja. Naposljetku, ESMA je također svjesna da su društva počela nuditi druge špekulativne investicijske proizvode. ESMA će nastaviti nadzirati ponudu tih drugih proizvoda kako bi utvrdila potrebu za uvođenjem drugih mjera u Uniji.

                     (7)

                     Tijekom razdoblja preispitivanja ESMA nije dobila dokaze koji bi bili u suprotnosti s njezinim općim zaključkom o značajnoj zabrinutosti za zaštitu ulagatelja navedenoj u Odluci (EU) 2018/796. ESMA je stoga zaključila da bi se značajna zabrinutost za zaštitu ulagatelja navedena u Odluci ESMA-e (EU) 2018/796 nastavila kad se njezina odluka da ograniči stavljanje na tržište, distribuciju i prodaju CFD-ova malim ulagateljima ne bi produljila.

                     (8)

                     Nakon usvajanja te Odluke nisu se promijenili postojeći mjerodavni regulatorni zahtjevi na temelju prava Unije koji i dalje nemaju utjecaja na opasnost koju je utvrdila ESMA. Nadalje, nacionalna nadležna tijela nisu poduzela mjere za rješavanje te opasnosti ili poduzete mjere nisu na odgovarajući način riješile tu opasnost. Posebice, nakon usvajanja Odluke nijedno nacionalno nadležno tijelo nije donijelo vlastitu interventnu mjeru za proizvod temeljem članka 42. Uredbe (EU) No 600/2014 (10).

                     (9)

                     Produljenje ograničenja navedeno u odluci ESMA-e (EU) 2018/796 nema štetan učinak na učinkovitost financijskih tržišta ili na ulagatelje koji bi bio nerazmjeran koristima od ove mjere te ne stvara rizik od regulatorne arbitraže iz istih razloga koji su navedeni u dotičnoj Odluci.

                     (10)

                     Ako se privremeno ograničenje ne produlji, ESMA smatra vjerojatnim da će se CFD-ovi opet nuditi bez primjerenih mjera dostatne zaštite malih ulagatelja od rizika povezanih s tim proizvodima koji su doveli do štetnih posljedica za potrošače navedenih u Odluci (EU) 2018/796.

                     (11)

                     Na temelju navedenih razloga, zajedno s razlozima navedenima u Odluci ESMA-e (EU) 2018/796, ESMA je odlučila produljiti ograničenje na dodatna tri mjeseca kao odgovor na značajnu zabrinutost za zaštitu ulagatelja.

                     (12)

                     ESMA je prilikom produljenja ograničenja pomno razmotrila sve nove relevantne informacije koje su se pojavile tijekom razdoblja preispitivanja. U tom je pogledu ESMA dobila informacije da ponuditelji CFD-ova u određenim slučajevima imaju tehničke poteškoće u korištenju skraćenog upozorenja o rizicima zbog ograničenja broja znakova koje nameću marketinški ponuditelji treće strane za komunikaciju koja nije putem trajnog medija ili internetske stranice. Stoga u to produljenje treba umetnuti upozorenje o rizicima sa smanjenim brojem znakova.

                     (13)

                     Namjena upozorenja o rizicima sa smanjenim brojem znakova nije zamijeniti skraćeno upozorenje o rizicima. Novo upozorenje osmišljeno je za upotrebu samo u slučajevima kada se treća strana, na koju se oslanja ponuditelj CFD-a prilikom stavljanja proizvod na tržište, nametne ograničenje broja znakova koje nije usklađeno s brojem znakova od kojih se sastoje upozorenja o rizicima.

                     (14)

                     Upozorenje o rizicima sa smanjenim brojem znakova pruža malim ulagateljima informacije o postotku računa malih ulagatelja u CFD-ove po kojima se ostvaruju financijski gubitci. Međutim, kako bi u cijelosti privukli pozornost ulagatelja na to mogu li si priuštiti velik rizik gubitka novca prilikom ulaganja u CFD-ove, ovo produljenje zahtijeva da se u svakoj komunikaciji koja sadrži upozorenje o rizicima sa smanjenim brojem znakova također navede i izravna poveznica na internetsku stranicu ponuditelja CFD-ova ako je prikazano upozorenje potrebno za trajni medij ili internetske stranice.

                     (15)

                     Predložene se mjere u ograničenoj mjeri mogu odnositi na poljoprivredne robne izvedenice i zato je ESMA provela savjetovanje s javnim tijelima nadležnima za nadzor, upravljanje i uređenje poljoprivrednih tržišta prema Uredbi Vijeća (EZ) br. 1234/2007 (11). Nijedno od tih tijela nije imalo prigovora na predloženo produljenje mjera.

                     (16)

                     ESMA je obavijestila nacionalna nadležna tijela o predloženom produljenju Odluke,

               DONIO JE OVU ODLUKU:

            Članak 1.
            Definicije
            Za potrebe ove Odluke:

                        (a)

                        „ugovor za razliku” ili „CFD” znači izvedenica koja nije opcija, budućnosnica, zamjena ili kamatni unaprijedni ugovor, čija je svrha pružiti nositelju dugu ili kratku izloženost fluktuacijama u cijeni, razini ili vrijednosti temeljne imovine, neovisno o tome trguje li se njom na mjestu trgovanja te koja mora biti namirena u novcu ili može biti namirena u novcu po opciji jedne od strana, a da razlog tomu nije neispunjavanje obveza plaćanja ili drugi razlog za raskid;

                        (b)

                        „isključena nenovčana pogodnost” znači bilo koja nenovčana pogodnost koja nije alat za pružanje informacija ili istraživanje tržišta, sve dok se odnosi na CFD-ove;

                        (c)

                        „inicijalni iznos nadoknade” znači bilo koje plaćanje u svrhu stupanja u CFD, isključujući proviziju, transakcijske naknade i bilo koje druge povezane troškove;

                        (d)

                        „zaštita inicijalnog iznosa nadoknade” znači inicijalni iznos nadoknade utvrđen u Prilogu I.;

                        (e)

                        „zaštita zatvaranjem na temelju iznosa nadoknade” znači zatvaranje jednog ili više otvorenih CFD-ova malog ulagatelja po uvjetima najpogodnijim za malog ulagatelja u skladu s člancima 24. i 27. Direktive 2014/65/EU kad zbroj sredstava na računu za trgovanje CFD-ovima i neostvarena neto dobit svih otvorenih CFD-ova povezanih s tim računom padnu na manje od pola ukupne zaštite inicijalnog iznosa nadoknade za sve te otvorene CFD-ove;

                        (f)

                        „zaštita od negativnog salda” znači ograničenje ukupnih obveza malog ulagatelja za sve CFD-ove povezane s računom za trgovanje CFD-ovima s ponuditeljem CFD-ova do iznosa sredstva na tom računu za trgovanje CFD-ovima.

            Članak 2.
            Privremena ograničenja CFD-ova u pogledu malih ulagatelja
            Stavljanje na tržište, distribucija ili prodaja CFD-ova malim ulagateljima ograničava se na okolnosti u kojima su ispunjeni barem svi od navedenih uvjeta:

                        (a)

                        ponuditelj CFD-a zahtijeva od malog ulagatelja plaćanje zaštite inicijalnog iznosa nadoknade;

                        (b)

                        ponuditelj CFD-a malom ulagatelju pruža zaštitu zatvaranjem na temelju iznosa nadoknade;

                        (c)

                        ponuditelj CFD-a malom ulagatelju pruža zaštitu od negativnog salda;

                        (d)

                        ponuditelj CFD-a malom ulagatelju ni izravno ni neizravno ne pruža plaćanje, novčanu ili isključenu nenovčanu pogodnost u pogledu stavljanja na tržište, distribucije ili prodaje CFD-a, osim ostvarene dobiti u okviru bilo kojeg ponuđenog CFD-a, i

                        (e)

                        ponuditelj CFD-a ni izravno ni neizravno ne šalje obavijest niti objavljuje informacije dostupne malom ulagatelju koje se odnose na stavljanje na tržište, distribuciju ili prodaju CFD-a osim ako ne uključuju odgovarajuće upozorenje o riziku utvrđeno i usklađeno s uvjetima u Prilogu II.

            Članak 3.
            Zabrana sudjelovanja u aktivnostima zaobilaženja pravila
            Zabranjuje se sudjelovanje, svjesno i namjerno, u aktivnostima čiji je cilj ili učinak izbjeći zahtjeve iz članka 2., uključujući djelovanje u svojstvu zamjene ponuditelja CFD-a.

            Članak 4.
            Stupanje na snagu i primjena
            Ova Odluka stupa na snagu sljedećeg dana od dana objave u Službenom listu Europske unije.
            Ova se Odluka primjenjuje od 1. studenoga 2018. u razdoblju od tri mjeseca.

            Sastavljeno u Parizu 23. listopada 2018.

                  Za Odbor nadzornih tijela

               Steven MAIJOOR

                  Predsjednik

            (1)  SL L 331, 15.12.2010., str. 84.

            (2)  SL L 173, 12.6.2014., str. 84.

            (3)  SL L 87, 31.3.2017., str. 90.

            (4)  Odluka Europskog nadzornog tijela za vrijednosne papire i tržišta kapitala (EU) 2018/796 od 22. svibnja 2018. o privremenom ograničavanju ugovora za razlike u Uniji u skladu s člankom 40. Uredbe (EU) br. 600/2014 Europskog parlamenta i Vijeća (SL L 136, 1.6.2018., str. 50).

            (5)  Odgovorila su 23 nacionalna nadležna tijela: Nadležno tijelo za financijske usluge i tržišta (BE – FSMA), Češka središnja banka (CZ – CNB), Finanstilsynet (DK-Finanstilsynet), Bundesanstalt für Finanzdienstleistungsaufsicht (DE – BaFin), Irska središnja banka (IE – CBI), Ελληνική Επιτροπή Κεφαλαιαγοράς (EL-HCMC), Comisión Nacional del Mercado de Valores (ES – CNMV), Autorité des Marchés Financiers (FR – AMF), Commissione Nazionale per le Società e la Borsa (IT – Consob), Cyprus Securities and Exchange Commission (CY-CySEC), Finanšu un kapitāla tirgus komisija (LV - FKTK), Commission de Surveillance du Secteur Financier (LU – CSSF), Magyar Nemzeti Bank (HU – MNB), Malteško tijelo za financijske usluge (MT-MFSA) (MT – MFSA), Autoriteit Financiële Markten (NL-AFM), Nadležno tijelo za financijsko tržište (AT – FMA), Komisja Nadzoru Finansowego (PL - KNF), Comissão do Mercado de Valores Mobiliários (PT – CMVM), Rumunjsko tijelo za financijski nadzor (RO – FSA), Agencija za trg vrednostnih papirjev (SI - ATVP), Finsko tijelo za financijski nadzor (FI – FSA), Financial Conduct Authority (UK- FCA), Fjármálaeftirlitið (IS - FME).

            (6)  Na primjer, za Bitcoins je postotna promjena cijene od 31. srpnja 2017. do 31. kolovoza 2017. iznosila + 65,8 % u usporedbi s – 9,3 % tijekom istog razdoblja u 2018. (dostupno na Coindesk.com – https://www.coindesk.com/).

            (7)  To se događa i zbog prerazvrstavanja malih ulagatelja u kategoriju profesionalnih ulagatelja na zahtjev ili zbog toga što su aktivni mali ulagatelji premjestili svoj račun kod ponuditelja iz trećih zemalja.

            (8)  U kolovozu 2018. na snazi je bila zaštita od negativnog salda. Međutim, iznenadne promjene na tržištu mogu dovesti do inicijalnog zatvaranja pozicije klijenta po cijeni zbog koje nastaje negativna pozicija, a ponuditelj zatim poziciju računa vraća na nulu kako bi se udovoljilo novom zahtjevu u pogledu zaštite od negativnog salda. To je bio slučaj i za one ponuditelje koji su nudili zaštitu od negativnog salda u kolovozu 2017.

            (9)  Prilog II., Odjeljak II. Direktive 2014/65/EU Europskog parlamenta i Vijeća od 15. svibnja 2014. o tržištu financijskih instrumenata i izmjeni Direktive 2002/92/EZ i Direktive 2011/61/EU (SL L 173, 12.6.2014., str. 349.) Vidjeti i Odjeljak 11. ESMA-inog dokumenta s pitanjima i odgovorima o zaštiti ulagatelja i financijskih posrednika temeljem MiFID-a II i MiFIR-a (ESMA35-43-349) u kojem je ESMA definirala oblike praksi koje investicijska društva ne bi trebala upotrebljavati prilikom primjene zakonskih zahtjeva u pogledu razvrstavanja ulagatelja u kategoriju profesionalnih ulagatelja na zahtjev. Odjeljak 11. zadnji je put ažuriran 25. svibnja 2018.

            (10)  NO-Finanstilsynet, nadležno tijelo države EGP-a i EFTA-e usvojilo je 4. lipnja 2018. interventne mjere za proizvod s istim uvjetima i rokovima primjene kao i ESMA-ine mjere.

            (11)  Uredba Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (SL L 299, 16.11.2007., str. 1).

            PRILOG I.

               POSTOTCI INICIJALNOG IZNOSA NADOKNADE PO VRSTI TEMELJNE IMOVINE

                        (a)

                        3,33 % zamišljene vrijednosti CFD-a kad se valutni par temeljne imovine sastoji od bilo koje kombinacije dviju sljedećih valuta: američki dolar, euro, japanski jen, funta sterlinga, kanadski dolar ili švicarski franak;

                        (b)

                        5 % zamišljene vrijednosti CFD-a kad je indeks, valutni par ili proizvod temeljne imovine:

                                    i.

                                    bilo koji od sljedećih dioničkih indeksa: Financial Times Stock Exchange 100 (FTSE 100); Cotation Assistée en Continu 40 (CAC 40); Deutsche Bourse AG German Stock Index 30 (DAX30); Dow Jones Industrial Average (DJIA); Standard & Poors 500 (S&P 500); NASDAQ Composite Index (NASDAQ), NASDAQ 100 Index (NASDAQ 100); Nikkei Index (Nikkei 225); Standard & Poors/Australian Securities Exchange 200 (ASX 200); EURO STOXX 50 Index (EURO STOXX 50);

                                    ii.

                                    valutni par koji se sastoji od najmanje jedne valute koja nije navedena u prethodnoj točki (a) ili

                                    iii.

                                    zlato;

                        (c)

                        10 % zamišljene vrijednost CFD-a kad je temeljna imovina dionički indeks ili indeks na robu bilo koji dionički indeks ili indeks na robu osim navedenih u prethodnoj točki (b);

                        (d)

                        50 % zamišljene vrijednosti CFD-a kad je temeljna imovina kriptovaluta ili

                        (e)

                        20 % zamišljene vrijednosti CFD-a kad je temeljna imovina:

                                    i.

                                    dionica ili

                                    ii.

                                    nije drukčije navedeno u ovom Prilogu.

            PRILOG II.

               UPOZORENJA O RIZIKU

            ODJELJAK A

               Uvjeti upozorenja o riziku

                        1.

                        Upozorenje o riziku istaknutog je formata, veličine slova barem jednake veličini slova koja prevladava u ostatku teksta te na istom jeziku koji je upotrijebljen u priopćenju ili objavljenim informacijama.

                        2.

                        Ako su priopćenje ili objavljene informacije na trajnom mediju ili na internetskoj stranici, upozorenje o riziku navodi se u formatu utvrđenom u Odjeljku B.

                        3.

                        Ako priopćenje ili objavljene informacije nisu na trajnom mediju ili na internetskoj stranici, upozorenje o riziku navodi se u formatu utvrđenom u Odjeljku C.

                        4.

                        Odstupajući od stavaka 2. i 3., ako broj znakova u upozorenju o rizicima u formatu utvrđenom u Odjeljku B ili C premašuje standardno dopušteni broj znakova marketinškog ponuditelja treće strane, upozorenje o rizicima može biti u formatu utvrđenom u Odjeljku D.

                        5.

                        Ako se upotrebljava upozorenje o rizicima u formatu utvrđenom u Odjeljku D, priopćenje ili objavljene informacije trebaju uključivati i izravnu poveznicu na internetsku stranicu ponuditelja CFD-ova na kojoj se nalazi upozorenje o rizicima u formatu utvrđenom u Odjeljku B.

                        6.

                        Upozorenje o riziku uključuje ažuriran postotak gubitka po određenom ponuditelju utemeljen na izračunu postotka računa za trgovanje CFD-ovima koji su izgubili novac, a koje malim ulagateljima pruža ponuditelj CFD-ova. Izračun se provodi svaka tri mjeseca i obuhvaća 12-mjesečno razdoblje koje prethodi datumu provedbe izračuna („12-mjesečno obračunsko razdoblje”). U svrhu izračuna:

                                    a.

                                    smatra se da je svaki račun za trgovanje CFD-ovima malih ulagatelja izgubio novac ako je iznos sve ostvarene i neostvarene neto dobiti na CFD-ovima povezanim s računom za trgovanje CFD-ovima tijekom 12-mjesečnog obračunskog razdoblja negativan;

                                    b.

                                    svi troškovi koji se odnose na CFD-ove povezane s računom za trgovanje CFD-ovima uključeni su u izračun, uključujući sva terećenja, naknade i provizije;

                                    c.

                                    sljedeće stavke isključene su iz izračuna:

                                                i.

                                                svaki račun za trgovanje CFD-ovima koji nije imao otvoren CFD povezan s njim unutar obračunskog razdoblja;

                                                ii.

                                                svi dobitci i gubitci od proizvoda koji nisu CFD-ovi povezani s računom za trgovanje CFD-ovima;

                                                iii.

                                                sve uplate ili povlačenja sredstava s računa za trgovanje CFD-ovima;

                        7.

                        Odstupajući od stavaka 2. do 6., ako u prethodnom 12-mjesečnom obračunskom razdoblju ponuditelj CFD-ova nije ponudio otvoren CFD povezan s računom za trgovanje CFD-ovima malog ulagatelja, taj ponuditelj CFD-ova upotrebljava standardizirano upozorenje o riziku u formatu utvrđenom u Odjeljcima od E do G, ovisno o tome što je prikladno.

                  ODJELJAK B

               Upozorenje o riziku za pojedinog ponuditelja na trajnom mediju ili internetskoj stranici

                        CFD-ovi su složeni instrumenti i imaju visok rizik od brzog gubitka novca zbog financijske poluge.

                           [unesite postotak po ponuditelju] % računa malih ulagatelja izgubi novac tijekom trgovanja CFD-ovima s ovim ponuditeljem.

                        Trebali biste razmotriti razumijete li kako CFD-ovi funkcioniraju te možete li si priuštiti preuzimanje visokog rizika od gubitka novca.

                  ODJELJAK C

               Skraćeno upozorenje o riziku za pojedinog ponuditelja

                              [unesite postotak po ponuditelju] % računa malih ulagatelja izgubi novac tijekom trgovanja CFD-ovima s ovim ponuditeljem

                        Trebali biste razmotriti možete li si priuštiti preuzimanje visokog rizika od gubitka novca.

                  ODJELJAK D

               Upozorenje o rizicima sa smanjenim brojem znakova za pojedinog ponuditelja

               [umetnuti postotak po ponuditelju] % računa malih ulagatelja u CFD-ove gubi novac.

            ODJELJAK E

               Standardno upozorenje o riziku na trajnom mediju ili internetskoj stranici

                        CFD-ovi su složeni instrumenti i imaju visok rizik od brzog gubitka novca zbog financijske poluge.

                           Od 74 % do 89 % računa malih ulagatelja izgubi novac tijekom trgovanja CFD-ovima.

                        Trebali biste razmotriti razumijete li kako CFD-ovi funkcioniraju te možete li si priuštiti preuzimanje visokog rizika od gubitka novca.

                  ODJELJAK F

               Skraćeno standardno upozorenje o riziku

                           Od 74 % do 89 % računa malih ulagatelja izgubi novac tijekom trgovanja CFD-ovima.

                        Trebali biste razmotriti možete li si priuštiti preuzimanje visokog rizika od gubitka novca.

                  ODJELJAK G

               Standardizirano upozorenje o rizicima sa smanjenim brojem znakova

               74 – 89 % računa malih ulagatelja u CFD-ove gubi novac.


title: Odluka Vijeća (EU) 2018/1651 od 31. listopada 2018. o financijskim doprinosima koje države članice trebaju platiti radi financiranja Europskog razvojnog fonda, uključujući treći obrok za 2018.

text:
                  6.11.2018

                  HR

                  Službeni list Europske unije

                  L 275/14

         ODLUKA VIJEĆA (EU) 2018/1651
         od 31. listopada 2018.
         o financijskim doprinosima koje države članice trebaju platiti radi financiranja Europskog razvojnog fonda, uključujući treći obrok za 2018.
         VIJEĆE EUROPSKE UNIJE,
         uzimajući u obzir Ugovor o Europskoj uniji i Ugovor o funkcioniranju Europske unije,
         uzimajući u obzir Unutarnji sporazum između predstavnika vlada država članica Europske unije koji su se sastali u okviru Vijeća, o financiranju pomoći Europske unije na temelju višegodišnjeg financijskog okvira za razdoblje od 2014. do 2020., u skladu sa Sporazumom o partnerstvu AKP-EU, i o dodjeli financijske pomoći za prekomorske zemlje i područja na koje se primjenjuje dio četvrti Ugovora o funkcioniranju Europske unije (1), a posebno njegov članak 7. stavak 2.,
         uzimajući u obzir Uredbu Vijeća (EU) 2015/323 od 2. ožujka 2015. o financijskoj uredbi koja se primjenjuje na 11. europski razvojni fond („Financijska uredba o 11. ERF-u”) (2), a posebno njezin članak 21. stavak 5.,
         uzimajući u obzir prijedlog Europske komisije,
         budući da:

                     (1)

                     U skladu s postupkom utvrđenim u članku 21. stavku 5. Financijske uredbe o 11. ERF-u Komisija do 10. listopada 2018. treba predstaviti prijedlog kojim se utvrđuje: (a) iznos trećeg obroka doprinosa za 2018. i (b) revidirani godišnji iznos doprinosa za 2018. ako godišnji iznos odstupa od stvarnih potreba.

                     (2)

                     U skladu s člankom 52. Financijske uredbe o 11. ERF-u Europska investicijska banka (EIB) poslala je Komisiji svoje ažurirane procjene obveza i plaćanja u okviru instrumenata kojima upravlja.

                     (3)

                     U članku 22. stavku 1. Financijske uredbe o 11. ERF-u propisano je da se u okviru pozivâ za doprinose prvo iskorištavaju iznosi osigurani u prethodnim europskim razvojnim fondovima (ERF-ovi). Stoga bi trebalo uputiti poziv za sredstva u okviru 11. ERF-a za sredstva koja je zatražila Komisija.

                     (4)

                     Vijeće je 9. srpnja 2018. donijelo Odluku (EU) 2018/965 (3). o utvrđivanju godišnjeg iznosa doprinosa država članica ERF-u za 2018. od 4 250 000 000 EUR za Komisiju, odnosno 250 000 000 EUR za EIB,

               DONIJELO JE OVU ODLUKU:

            Članak 1.
            Pojedinačni doprinosi za ERF koje države članice trebaju platiti Komisiji i EIB-u kao treći obrok za 2018. navedeni su u tablici u Prilogu ovoj Odluci.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 31. listopada 2018.

                  Za Vijeće

                  Predsjednica

               J. BOGNER-STRAUSS

            (1)  SL L 210, 6.8.2013., str. 1.

            (2)  SL L 58, 3.3.2015., str. 17.

            (3)  Odluka Vijeća (EU) 2018/965 od 6. srpnja 2018. o financijskim doprinosima koje države članice trebaju platiti radi financiranja Europskog razvojnog fonda, uključujući drugi obrok te revidirani godišnji iznos za 2018. (SL L 172, 9.7.2018., str. 4.).

            PRILOG

                        DRŽAVE ČLANICE

                        Ključni postotak za 10. ERF

                        Ključni postotak za 11. ERF

                        3. obrok za 2018. (EUR)

                        Ukupno

                        Komisija

                        EIB

                        11. ERF

                        10. ERF

                        BELGIJA

                        3,53

                        3,24927

                        29 243 430,00

                        0,00

                        29 243 430,00

                        BUGARSKA

                        0,14

                        0,21853

                        1 966 770,00

                        0,00

                        1 966 770,00

                        ČEŠKA

                        0,51

                        0,79745

                        7 177 050,00

                        0,00

                        7 177 050,00

                        DANSKA

                        2,00

                        1,98045

                        17 824 050,00

                        0,00

                        17 824 050,00

                        NJEMAČKA

                        20,50

                        20,57980

                        185 218 200,00

                        0,00

                        185 218 200,00

                        ESTONIJA

                        0,05

                        0,08635

                        777 150,00

                        0,00

                        777 150,00

                        IRSKA

                        0,91

                        0,94006

                        8 460 540,00

                        0,00

                        8 460 540,00

                        GRČKA

                        1,47

                        1,50735

                        13 566 150,00

                        0,00

                        13 566 150,00

                        ŠPANJOLSKA

                        7,85

                        7,93248

                        71 392 320,00

                        0,00

                        71 392 320,00

                        FRANCUSKA

                        19,55

                        17,81269

                        160 314 210,00

                        0,00

                        160 314 210,00

                        HRVATSKA

                        0,00

                        0,22518

                        2 026 620,00

                        0,00

                        2 026 620,00

                        ITALIJA

                        12,86

                        12,53009

                        112 770 810,00

                        0,00

                        112 770 810,00

                        CIPAR

                        0,09

                        0,11162

                        1 004 580,00

                        0,00

                        1 004 580,00

                        LATVIJA

                        0,07

                        0,11612

                        1 045 080,00

                        0,00

                        1 045 080,00

                        LITVA

                        0,12

                        0,18077

                        1 626 930,00

                        0,00

                        1 626 930,00

                        LUXEMBURG

                        0,27

                        0,25509

                        2 295 810,00

                        0,00

                        2 295 810,00

                        MAĐARSKA

                        0,55

                        0,61456

                        5 531 040,00

                        0,00

                        5 531 040,00

                        MALTA

                        0,03

                        0,03801

                        342 090,00

                        0,00

                        342 090,00

                        NIZOZEMSKA

                        4,85

                        4,77678

                        42 991 020,00

                        0,00

                        42 991 020,00

                        AUSTRIJA

                        2,41

                        2,39757

                        21 578 130,00

                        0,00

                        21 578 130,00

                        POLJSKA

                        1,30

                        2,00734

                        18 066 060,00

                        0,00

                        18 066 060,00

                        PORTUGAL

                        1,15

                        1,19679

                        10 771 110,00

                        0,00

                        10 771 110,00

                        RUMUNJSKA

                        0,37

                        0,71815

                        6 463 350,00

                        0,00

                        6 463 350,00

                        SLOVENIJA

                        0,18

                        0,22452

                        2 020 680,00

                        0,00

                        2 020 680,00

                        SLOVAČKA

                        0,21

                        0,37616

                        3 385 440,00

                        0,00

                        3 385 440,00

                        FINSKA

                        1,47

                        1,50909

                        13 581 810,00

                        0,00

                        13 581 810,00

                        ŠVEDSKA

                        2,74

                        2,93911

                        26 451 990,00

                        0,00

                        26 451 990,00

                        UJEDINJENA KRALJEVINA

                        14,82

                        14,67862

                        132 107 580,00

                        0,00

                        132 107 580,00

                        UKUPNO EU-28

                        100,00

                        100,00

                        900 000 000,00

                        0,00

                        900 000 000,00


Odluka Komisije od 22/10/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9060 - HP / Apogee Group Limited) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluka Vijeća (ZVSP) 2018/1797 od 19. studenoga 2018. o izmjeni i ažuriranju Odluke (ZVSP) 2018/340 o izradi popisa projekata koje treba razviti u okviru PESCO-a

text:
                  21.11.2018

                  HR

                  Službeni list Europske unije

                  L 294/18

         ODLUKA VIJEĆA (ZVSP) 2018/1797
         od 19. studenoga 2018.
         o izmjeni i ažuriranju Odluke (ZVSP) 2018/340 o izradi popisa projekata koje treba razviti u okviru PESCO-a
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 46. stavak 6.,
         uzimajući u obzir Odluku Vijeća (ZVSP) 2017/2315 od 11. prosinca 2017. o uspostavi stalne strukturirane suradnje (PESCO) i utvrđivanju popisa država članica sudionica (1),
         uzimajući u obzir Prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 11. prosinca 2017. donijelo Odluku (ZVSP) 2017/2315.

                     (2)

                     Člankom 4. stavkom 2. točkom (e) Odluke (ZVSP) 2017/2315 utvrđuje se da Vijeće treba izraditi popis projekata koji će se osmišljavati u okviru stalne strukturirane suradnje (PESCO) i pri tom odražavati potporu razvoju kapaciteta i osiguravanje znatne potpore, u okviru postojećih sredstava i sposobnosti, operacijama i misijama zajedničke sigurnosne i obrambene politike (ZSOP).

                     (3)

                     Vijeće je 6. ožujka 2018. donijelo Odluku (ZVSP) 2018/340 o izradi popisa projekata koje treba razviti u okviru PESCO-a (2).

                     (4)

                     Vijeće je 6. ožujka 2018. donijelo Preporuku o planu za provedbu PESCO-a (3) („Preporuka”).

                     (5)

                     U točki 9. te preporuke navodi se da bi Vijeće do studenoga 2018. trebalo ažurirati popis projekata u okviru PESCO-a kako bi se u njega uključio sljedeći skup projekata u skladu s postupkom utvrđenim u članku 5. Odluke (ZVSP) 2017/2315, čime se posebno predviđa da Visoki predstavnik Unije za vanjske poslove i sigurnosnu politiku („Visoki predstavnik”) može dati preporuku u vezi s utvrđivanjem i ocjenjivanjem projekata u okviru PESCO-a na temelju procjena koje je dostavilo tajništvo PESCO-a kako bi Vijeće moglo donijeti odluku, slijedom vojnog savjeta Vojnog odbora Europske unije (EUMC).

                     (6)

                     Vijeće je 25. lipnja 2018. donijelo Odluku (ZVSP) 2018/909 o uspostavi zajedničkog skupa pravila za upravljanje projektima PESCO-a (4).

                     (7)

                     Visoki predstavnik dao je 11. listopada 2018. preporuku Vijeću o utvrđivanju i ocjenjivanju prijedloga projekata u okviru PESCO-a.

                     (8)

                     Politički i sigurnosni odbor prihvatio je 13. studenoga 2018. preporuke sadržane u vojnom savjetu EUMC-a o preporuci Visokog predstavnika o utvrđivanju i ocjenjivanju prijedloga projekata u okviru PESCO-a.

                     (9)

                     Vijeće bi stoga trebalo izmijeniti i ažurirati Odluku Vijeća (ZVSP) 2018/340,

               DONIJELO JE OVU ODLUKU:

            Članak 1.
            Odluka (ZVSP) 2018/340 mijenja se kako slijedi:

                        1.

                        U članku 1. na popis se dodaju sljedeći projekti:

                                    „18.

                                    Osposobljavanje za upravljanje helikopterom na velikoj visini i temperaturi (osposobljavanje H3)

                                    19.

                                    Zajednička škola za obavještajne aktivnosti EU-a

                                    20.

                                    Centri EU-a za testiranje i evaluaciju

                                    21.

                                    Integriran bespilotni zemaljski sustav (UGS)

                                    22.

                                    Raketni sustavi EU-a izvan vidnog polja (BLOS) za kopnena bojišta

                                    23.

                                    Paket za raspoloživu modularnu podvodnu interventnu sposobnost (DIVEPACK)

                                    24.

                                    Europski sustav letjelica na daljinsko upravljanje duge izdržljivosti za srednju nadmorsku visinu – Europski MALE RPAS (Eurodrone)

                                    25.

                                    Europski jurišni helikopteri TIGER Mark III

                                    26.

                                    Obrambeni bespilotni zračni sustav (C-UAS)

                                    27.

                                    Europska platforma za zračne brodove u visokoj atmosferi (EHAAP) – postojana obavještajno-nadzorno-izvidnička (ISR) sposobnost

                                    28.

                                    Jedinstveno raspoloživo zapovjedno mjesto (CP) za taktičko zapovijedanje i nadzor (C2) nad snagama za posebne operacije (SOF) za zajednička djelovanja malog opsega (SJO) – (SOCC) za SJO

                                    29.

                                    Program za sposobnost i interoperabilnost elektroničkog ratovanja za buduću zajedničku obavještajno-nadzorno-izvidničku (JISR) suradnju

                                    30.

                                    Kemijski, biološki, radiološki i nuklearni (CBRN) nadzor kao usluga (CBRN SaaS)

                                    31.

                                    Zajedničke baze

                                    32.

                                    Element za koordinaciju geometeorološke i oceanografske (GeoMETOC) potpore (GMSCE)

                                    33.

                                    Radionavigacijsko rješenje EU-a (EURAS)

                                    34.

                                    Europska vojna mreža za osvješćivanje o nadzoru u svemiru (EU-SSA-N)”.

                        2.

                        Članak 2. zamjenjuje se sljedećim:

                           „Članak 2.
                           Popis članova projekta svakog pojedinog projekta naveden je u Prilogu I.”.

                        3.

                        Umeće se sljedeći članak:

                           „Članak 2.a
                           Za potrebe informiranja, konsolidirani ažurirani popis članova projekta svakog pojedinog projekta nalazi se u Prilogu II.”.

                        4.

                        Prilog se mijenja kako slijedi:

                                    (a)

                                    renumerira se kao „Prilog I.”;

                                    (b)

                                    u tablicu se dodaju unosi navedeni u Prilogu I. ovoj Odluci.

                        5.

                        Tekst naveden u Prilogu II. ovoj Odluci dodaje se kao Prilog II.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 19. studenoga 2018.

                  Za Vijeće

                  Predsjednica

               F. MOGHERINI

            (1)  SL L 331, 14.12.2017., str. 57.

            (2)  SL L 65, 8.3.2018., str. 24.

            (3)  SL C 88, 8.3.2018., str. 1.

            (4)  SL L 161, 26.6.2018., str. 37.

            PRILOG I.

                           Projekt

                           Članovi projekta

                                       „18.

                                       Osposobljavanje za upravljanje helikopterom na velikoj visini i temperaturi (osposobljavanje H3)

                           Grčka, Italija, Rumunjska

                                       19.

                                       Zajednička škola za obavještajne aktivnosti EU-a

                           Grčka, Cipar

                                       20.

                                       Centri EU-a za testiranje i evaluaciju

                           Francuska, Švedska, Španjolska, Slovačka

                                       21.

                                       Integriran bespilotni zemaljski sustav (UGS)

                           Estonija, Belgija, Češka, Španjolska, Francuska, Latvija, Mađarska, Nizozemska, Poljska, Finska

                                       22.

                                       Raketni sustavi EU-a izvan vidnog polja (BLOS) za kopnena bojišta

                           Francuska, Belgija, Cipar

                                       23.

                                       Paket za raspoloživu modularnu podvodnu interventnu sposobnost (DIVEPACK)

                           Bugarska, Grčka, Francuska

                                       24.

                                       Europski sustav letjelica na daljinsko upravljanje duge izdržljivosti za srednju nadmorsku visinu – Europski MALE RPAS (Eurodrone)

                           Njemačka, Češka, Španjolska, Francuska, Italija

                                       25.

                                       Europski jurišni helikopteri TIGER Mark III

                           Francuska, Njemačka, Španjolska

                                       26.

                                       Obrambeni bespilotni zračni sustav (C-UAS)

                           Italija, Češka

                                       27.

                                       Europska platforma za zračne brodove u visokoj atmosferi (EHAAP) – postojana obavještajno-nadzorno-izvidnička (ISR) sposobnost

                           Italija, Francuska

                                       28.

                                       Jedinstveno raspoloživo zapovjedno mjesto (CP) za taktičko zapovijedanje i nadzor (C2) nad snagama za posebne operacije (SOF) za zajednička djelovanja malog opsega (SJO) – (SOCC) za SJO

                           Grčka, Cipar

                                       29.

                                       Program za sposobnost i interoperabilnost elektroničkog ratovanja za buduću zajedničku obavještajno-nadzorno-izvidničku (JISR) suradnju

                           Češka, Njemačka

                                       30.

                                       Kemijski, biološki, radiološki i nuklearni (CBRN) nadzor kao usluga (CBRN SaaS)

                           Austrija, Francuska, Hrvatska, Mađarska, Slovenija

                                       31.

                                       Zajedničke baze

                           Francuska, Belgija, Češka, Njemačka, Španjolska, Nizozemska

                                       32.

                                       Element za koordinaciju geometeorološke i oceanografske (GeoMETOC) potpore (GMSCE)

                           Njemačka, Grčka, Francuska, Rumunjska

                                       33.

                                       Radionavigacijsko rješenje EU-a (EURAS)

                           Francuska, Belgija, Njemačka, Španjolska, Italija

                                       34.

                                       Europska vojna mreža za osvješćivanje o nadzoru u svemiru (EU-SSA-N)

                           Italija, Francuska”

            PRILOG II.
            „

                     PRILOG II.

                        KONSOLIDIRANI AŽURIRANI POPIS ČLANOVA PROJEKTA SVAKOG POJEDINOG PROJEKTA

                                 Projekt

                                 Članovi projekta

                                             1.

                                             Europsko zdravstveno zapovjedništvo

                                 Njemačka, Češka, Španjolska, Francuska, Italija, Nizozemska, Rumunjska, Slovačka, Švedska

                                             2.

                                             Europski sigurni radio definiran softverom (ESSOR)

                                 Francuska, Belgija, Njemačka, Španjolska, Italija, Nizozemska, Poljska, Portugal, Finska

                                             3.

                                             Mreža logističkih čvorišta u Europi i potpora operacijama

                                 Njemačka, Belgija, Bugarska, Grčka, Španjolska, Francuska, Hrvatska, Italija, Cipar, Mađarska, Nizozemska, Poljska, Slovenija, Slovačka

                                             4.

                                             Vojna mobilnost

                                 Nizozemska, Belgija, Bugarska, Češka, Njemačka, Estonija, Grčka, Španjolska, Francuska, Hrvatska, Italija, Cipar, Latvija, Litva, Luksemburg, Mađarska, Austrija, Poljska, Portugal, Rumunjska, Slovenija, Slovačka, Finska, Švedska

                                             5.

                                             Centar za kompetencije za misije Europske unije za osposobljavanje (EU TMCC)

                                 Njemačka, Belgija, Češka, Irska, Španjolska, Francuska, Italija, Luksemburg, Nizozemska, Portugal, Austrija, Rumunjska, Švedska

                                             6.

                                             Europski centar za certifikaciju osposobljavanja europskih vojski

                                 Italija, Grčka

                                             7.

                                             Operativna funkcija „Energija” (EOF)

                                 Francuska, Belgija, Španjolska, Italija

                                             8.

                                             Raspoloživi vojni kapaciteti za pomoć u slučaju katastrofa

                                 Italija, Grčka, Španjolska, Hrvatska, Austrija

                                             9.

                                             (Polu)autonomni pomorski sustavi za protuminsko djelovanje (MAS MCM)

                                 Belgija, Grčka, Latvija, Nizozemska, Poljska, Portugal, Rumunjska

                                             10.

                                             Lučki i pomorski nadzor i zaštita (HARMSPRO)

                                 Italija, Grčka, Poljska, Portugal

                                             11.

                                             Poboljšanje pomorskog nadzora

                                 Grčka, Bugarska, Irska, Španjolska, Hrvatska, Italija, Cipar

                                             12.

                                             Platforma za razmjenu informacija o odgovoru na kiberprijetnje i kiberincidente

                                 Grčka, Španjolska, Italija, Cipar, Mađarska, Austrija, Portugal

                                             13.

                                             Timovi za brz odgovor na kiberincidente i uzajamna pomoć u području kibersigurnosti

                                 Litva, Estonija, Španjolska, Francuska, Hrvatska, Nizozemska, Poljska, Rumunjska, Finska

                                             14.

                                             Sustav strateškog zapovjedništva i nadzora (C2) za misije i operacije ZSOP-a

                                 Španjolska, Francuska, Njemačka, Italija, Portugal

                                             15.

                                             Oklopno pješadijsko bojno vozilo / amfibijsko borbeno vozilo / lako oklopno vozilo

                                 Italija, Grčka, Slovačka

                                             16.

                                             Neizravna artiljerijska potpora (EuroArtillery),

                                 Slovačka, Italija

                                             17.

                                             Operativni centar EUFOR-a za odgovor na krizu (EUFOR CROC)

                                 Njemačka, Španjolska, Francuska, Italija, Cipar

                                             18.

                                             Osposobljavanje za upravljanje helikopterom na velikoj visini i temperaturi (osposobljavanje H3)

                                 Grčka, Italija, Rumunjska

                                             19.

                                             Zajednička škola za obavještajne aktivnosti EU-a

                                 Grčka, Cipar

                                             20.

                                             Centri EU-a za testiranje i evaluaciju

                                 Francuska, Švedska, Španjolska, Slovačka

                                             21.

                                             Integriran bespilotni zemaljski sustav (UGS)

                                 Estonija, Belgija, Češka, Španjolska, Francuska, Latvija, Mađarska, Nizozemska, Poljska, Finska

                                             22.

                                             Raketni sustavi EU-a izvan vidnog polja (BLOS) za kopnena bojišta

                                 Francuska, Belgija, Cipar

                                             23.

                                             Paket za raspoloživu modularnu podvodnu interventnu sposobnost (DIVEPACK)

                                 Bugarska, Grčka, Francuska

                                             24.

                                             Europski sustav letjelica na daljinsko upravljanje duge izdržljivosti za srednju nadmorsku visinu – Europski MALE RPAS (Eurodrone)

                                 Njemačka, Češka, Španjolska, Francuska, Italija

                                             25.

                                             Europski jurišni helikopteri TIGER Mark III

                                 Francuska, Njemačka, Španjolska

                                             26.

                                             Obrambeni bespilotni zračni sustav (C-UAS)

                                 Italija, Češka

                                             27.

                                             Europska platforma za zračne brodove u visokoj atmosferi (EHAAP) – postojana obavještajno-nadzorno-izvidnička (ISR) sposobnost

                                 Italija, Francuska

                                             28.

                                             Jedinstveno raspoloživo zapovjedno mjesto (CP) za taktičko zapovijedanje i nadzor (C2) nad snagama za posebne operacije (SOF) za zajednička djelovanja malog opsega (SJO) – (SOCC) za SJO

                                 Grčka, Cipar

                                             29.

                                             Program za sposobnost i interoperabilnost elektroničkog ratovanja za buduću zajedničku obavještajno-nadzorno-izvidničku (JISR) suradnju

                                 Češka, Njemačka

                                             30.

                                             Kemijski, biološki, radiološki i nuklearni (CBRN) nadzor kao usluga (CBRN SaaS)

                                 Austrija, Francuska, Hrvatska, Mađarska, Slovenija

                                             31.

                                             Zajedničke baze

                                 Francuska, Belgija, Češka, Njemačka, Španjolska, Nizozemska

                                             32.

                                             Element za koordinaciju geometeorološke i oceanografske (GeoMETOC) potpore (GMSCE)

                                 Njemačka, Grčka, Francuska, Rumunjska

                                             33.

                                             Radionavigacijsko rješenje EU-a (EURAS)

                                 Francuska, Belgija, Njemačka, Španjolska, Italija

                                             34.

                                             Europska vojna mreža za osvješćivanje o nadzoru u svemiru (EU-SSA-N)

                                 Italija, Francuska

               ”


title: Odluka Vijeća od 19. studenoga 2018. o imenovanju članova i zamjenika članova Savjetodavnog odbora za slobodu kretanja radnika za Italiju

text:
                  21.11.2018

                  HR

                  Službeni list Europske unije

                  C 421/7

         ODLUKA VIJEĆA
         od 19. studenoga 2018.
         o imenovanju članova i zamjenika članova Savjetodavnog odbora za slobodu kretanja radnika za Italiju
         (2018/C 421/02)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 492/2011 Europskog parlamenta i Vijeća od 5. travnja 2011. o slobodi kretanja radnika u Uniji (1), a posebno njezine članke 23. i 24.,
         uzimajući u obzir popise kandidata koje su Vijeću podnijele vlade država članica,
         budući da:

                     (1)

                     Odlukom od 28. rujna 2018. (2) Vijeće je imenovalo članove i zamjenike članova Savjetodavnog odbora za slobodu kretanja radnika za razdoblje od 25. rujna 2018. do 24. rujna 2020.

                     (2)

                     Vlada Italije predložila je kandidate za nekoliko mjesta koja treba popuniti,

               DONIJELO JE OVU ODLUKU:

            Članak 1.
            Sljedeće osobe imenuju se članovima i zamjenicima članova Savjetodavnog odbora za slobodu kretanja radnika za razdoblje koje završava 24. rujna 2020.:
            I.   PREDSTAVNICI SINDIKATA

                        Zemlja

                        Članovi

                        Zamjenici

                        Italija

                        gđa Ilaria Arianna FONTANIN
                        g. Giuseppe CASUCCI

                        g. Emanuele GALOSSI

            II.   PREDSTAVNICI UDRUGA POSLODAVACA

                        Zemlja

                        Članovi

                        Zamjenici

                        Italija

                        gđa Paola ASTORRI
                        gđa Serena FACELLO

                        g. Fabio ANTONILLI

            Članak 2.
            Članove i zamjenike članova koji još nisu predloženi Vijeće će imenovati kasnije.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 19. studenoga 2018.

                  Za Vijeće

                  Predsjednik

               E. KÖSTINGER

            (1)  SL L 141, 27.5.2011., str. 1.

            (2)  Odluka Vijeća od 28. rujna 2018. o imenovanju članova i zamjenikâ članova Savjetodavnog odbora za slobodu kretanja radnika (SL C 366, 10.10.2018., str. 3.).


Odluka Komisije od 17/12/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9150 - China Reinsurance (Group) Corporation / Chaucer) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 12/12/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9217 - Engie / EDP Renewables / Repsol Nuevas Energías S.A. / Windplus S.A.) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 04/12/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9194 - Sharp Corporation / Skytec Group Limited) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 01/08/2018 u kojoj se određuje koncentracija kompatibilna sa zajedničkim tržištem (Predmet br. COMP/M.8963 - Eurocar Italia / Bonaldi) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 12/12/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9158 - SoftBank Corp. / Toyota Motor Corporation) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 10/09/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9070 - Eurocar Italia S.r.l. / Vicentini S.p.A.) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 30/11/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9160 - Centerbridge / Hospital Topco) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 12/12/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9123 - ADM / Neovia) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 06/12/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9032 - E.ON SE / Helen Oy / Liikennevirta Oy) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 12/12/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9189 - Cerberus Group / Marke) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 14/12/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9212 - MinebeaMitsumi Inc. / U-Shin Ltd.) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 07/12/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9166 - Santander Consumer Bank AG / Hyundai Capital Services, INC.) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 10/12/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9159 - CVC Capital Partners SICAV-FIS S.A. / MitsubishiF inancial Group, Inc. / Ngern Tid Lor Company Limited) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 18/12/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9222 - Ivanhoe / Oxford Properties Group) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 30/11/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9156 - Czech Media Invest A.S. / Groupe Lagardère) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 10/12/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9143 - CapMan Infra Lux Management S.a.r.l / NH-Amundi Asset Management Co., Ltd. / Green Investment Group Limited / Cloud Snurran AB) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 04/12/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9186 - Carlyle Europe Realty Fund, S.C.Sp. / Marriott International, Inc. / Felting/Penha Longa Resort) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluka Političkog i sigurnosnog odbora (ZVSP) 2018/2062 od 18. prosinca 2018. o produljenju mandata voditelja misije Europske unije za izgradnju sposobnosti u Somaliji (EUCAP Somalia) (EUCAP Somalia/1/2018)

text:
                  27.12.2018

                  HR

                  Službeni list Europske unije

                  L 329/24

         ODLUKA POLITIČKOG I SIGURNOSNOG ODBORA (ZVSP) 2018/2062
         od 18. prosinca 2018.
         o produljenju mandata voditelja misije Europske unije za izgradnju sposobnosti u Somaliji (EUCAP Somalia) (EUCAP Somalia/1/2018)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38. treći stavak,
         uzimajući u obzir Odluku Vijeća 2012/389/ZVSP od 16. srpnja 2012. o misiji Europske unije za izgradnju sposobnosti u Somaliji (EUCAP Somalia) (1), a posebno njezin članak 9. stavak 1.,
         budući da:

                     (1)

                     Na temelju članka 9. stavka 1. Odluke 2012/389/ZVSP Politički i sigurnosni odbor (PSO) ovlašten je, u skladu s člankom 38. Ugovora, donositi relevantne odluke u svrhu izvršavanja političkog nadzora nad misijom Europske unije za izgradnju regionalne pomorske sposobnosti u državama Roga Afrike (EUCAP NESTOR) i njezina strateškog usmjeravanja, uključujući odluku o imenovanju voditelja misije.

                     (2)

                     Odlukom Vijeća (ZVSP) 2016/2240 (2) mandat misije EUCAP Nestor 12. prosinca 2016. produljen je do 31. prosinca 2018., a naziv misije promijenjen je u „EUCAP Somalia”. Odlukom Vijeća naziv „misija za izgradnju regionalne pomorske sposobnosti u državama Roga Afrike (EUCAP Nestor)” zamijenjen je nazivom „misija za izgradnju sposobnosti u Somaliji (EUCAP Somalia)”.

                     (3)

                     Odlukom Vijeća (ZVSP) 2018/1942 (3) od 10. prosinca 2018. mandat misije EUCAP Somalia produljen je do 31. prosinca 2020.

                     (4)

                     PSO je 26. srpnja 2016. donio Odluku EUCAP NESTOR/1/2016 (4) kojom je gđa Maria-Cristina STEPANESCU imenovana voditeljicom misije EUCAP NESTOR od 1. rujna 2016. do 12. prosinca 2016.

                     (5)

                     PSO je 10. siječnja 2017. donio Odluku EUCAP Somalia/1/2017 (5) kojom je mandat gđe Marie-Cristine STEPANESCU kao voditeljice misije EUCAP Somalia produljen od 13. prosinca 2016. do 12. prosinca 2017.

                     (6)

                     PSO je 31. listopada 2017. donio Odluku EUCAP Somalia/2/2017 (6) kojom je mandat gđe Marie-Cristine STEPANESCU kao voditeljice misije EUCAP Somalia produljen od 13. prosinca 2017. do 31. prosinca 2018.

                     (7)

                     Visoki predstavnik Unije za vanjske poslove i sigurnosnu politiku predložio je produljenje mandata gđe Marie-Cristine STEPANESCU kao voditeljice misije EUCAP Somalia od 1. siječnja 2019. do 31. kolovoza 2019.,

               DONIO JE OVU ODLUKU:

            Članak 1.
            Mandat gđe Marie-Cristine STEPANESCU kao voditeljice misije EUCAP Somalia produljuje se do 31. kolovoza 2019.

            Članak 2.
            Ova Odluka stupa na snagu 1. siječnja 2019.

            Sastavljeno u Bruxellesu 18. prosinca 2018.

                  Za Politički i sigurnosni odbor

                  Predsjednica

               S. FROM-EMMESBERGER

            (1)  SL L 187, 17.7.2012., str. 40.

            (2)  Odluka Vijeća (ZVSP) 2016/2240 od 12. prosinca 2016. o izmjeni Odluke 2012/389/ZVSP o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR) (SL L 337, 13.12.2016., str. 18.).

            (3)  Odluka Vijeća (ZVSP) 2018/1942 od 10. prosinca 2018. o produljenju i izmjeni Odluke 2012/389/ZVSP o misiji Europske unije za izgradnju sposobnosti u Somaliji (EUCAP Somalia) (SL L 314, 11.12.2018., str. 56.).

            (4)  Odluka Političkog i sigurnosnog odbora (ZVSP) 2016/1633 od 26. srpnja 2016. o imenovanju voditelja misije Europske unije za izgradnju regionalne pomorske sposobnosti u državama Roga Afrike (EUCAP NESTOR) (EUCAP NESTOR/1/2016) (SL L 243, 10.9.2016., str. 8.).

            (5)  Odluka Političkog i sigurnosnog odbora (ZVSP) 2017/114 od 10. siječnja 2017. o produljenju mandata voditelja misije Europske unije za izgradnju sposobnosti u Somaliji (EUCAP Somalia/1/2017) (SL L 18, 24.1.2017., str. 49.).

            (6)  Odluka Političkog i sigurnosnog odbora (ZVSP) 2017/2059 od 31. listopada 2017. o produljenju mandata voditelja misije Europske unije za izgradnju sposobnosti u Somaliji (EUCAP Somalia) (EUCAP Somalia/2/2017) (SL L 294, 11.11.2017., str. 40.).


title: Odluka (EU) 2018/2064 Europskog nadzornog tijela za vrijednosne papire i tržišta kapitala od 14. prosinca 2018. o produljenju privremene zabrane stavljanja na tržište, distribucije i prodaje binarnih opcija malim ulagateljima

text:
                  27.12.2018

                  HR

                  Službeni list Europske unije

                  L 329/27

         ODLUKA (EU) 2018/2064 EUROPSKOG NADZORNOG TIJELA ZA VRIJEDNOSNE PAPIRE I TRŽIŠTA KAPITALA
         od 14. prosinca 2018.
         o produljenju privremene zabrane stavljanja na tržište, distribucije i prodaje binarnih opcija malim ulagateljima
         ODBOR NADZORNIH TIJELA EUROPSKOG NADZORNOG TIJELA ZA VRIJEDNOSNE PAPIRE I TRŽIŠTA KAPITALA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (1), a posebno njezin članak 9. stavak 5., članak 43. stavak 2. i članak 44. stavak 1.,
         uzimajući u obzir Uredbu (EU) br. 600/2014 Europskog parlamenta i Vijeća od 15. svibnja 2014. o tržištima financijskih instrumenata i izmjeni Uredbe (EU) br. 648/2012 (2), a posebno njezin članak 40.,
         uzimajući u obzir Delegiranu uredbu Komisije (EU) 2017/567 od 18. svibnja 2016. o dopuni Uredbe (EU) br. 600/2014 Europskog parlamenta i Vijeća u pogledu definicija, transparentnosti, kompresije portfelja te nadzornih mjera za intervenciju u području proizvoda i pozicija (3), a posebno njezin članak 19.,
         budući da:

                     (1)

                     Odlukom (EU) 2018/795 (4) Europsko nadzorno tijelo za vrijednosne papire i tržišta kapitala (ESMA) zabranilo je stavljanje na tržište, distribuciju i prodaju binarnih opcija malim ulagateljima na razdoblje od tri mjeseca, što je stupilo na snagu 2. srpnja 2018.

                     (2)

                     U skladu s člankom 40. stavkom 6. Uredbe (EU) br. 600/2014, ESMA ima obvezu preispitati privremenu interventnu mjeru za proizvode najmanje svaka tri mjeseca.

                     (3)

                     Odlukom (EU) 2018/1466 (5) ESMA je produljila i izmijenila privremenu zabranu stavljanja na tržište, distribucije i prodaje binarnih opcija malim ulagateljima na razdoblje od tri mjeseca, što je stupilo na snagu 2. listopada 2018.

                     (4)

                     ESMA-ino dodatno preispitivanje zabrane u pogledu binarnih opcija temelji se, među ostalim, na anketi među nacionalnim nadležnim tijelima (6) o praktičnoj primjeni i utjecaju interventnih mjera za proizvode kao i na dodatnim informacijama koje su dostavila nacionalna nadležna tijela i dionici.

                     (5)

                     Nacionalna nadležna tijela utvrdila su samo djelomično nepoštovanje ESMA-inih interventnih mjera za proizvod. Osim toga, nakon najave dogovorenih mjera 27. ožujka 2018. nisu izdana dodatna odobrenja društvima koja stavljaju na tržište, distribuiraju ili prodaju binarne opcije.

                     (6)

                     Nacionalna nadležna tijela primijetila su blag porast broja ulagatelja koji se, na vlastiti zahtjev, smatraju profesionalnim ulagateljima. Međutim, broj profesionalnih ulagatelja na zahtjev relativno je nizak u usporedbi s prethodnim brojem malih ulagatelja koje su imali ponuditelji binarnih opcija. ESMA je svjesna da neka društva iz zemalja izvan EU-a aktivno kontaktiraju s ulagateljima iz Unije. Međutim, bez odobrenja za rad ili registracije u Uniji, ta društva svoje usluge smiju nuditi samo ulagateljima s poslovnim nastanom ili sjedištem u Uniji isključivo na inicijativu ulagatelja. ESMA je također svjesna da društva počinju pružati druge špekulativne investicijske proizvode. ESMA će nastaviti nadzirati ponudu tih drugih proizvoda kako bi utvrdila potrebu za uvođenjem drugih mjera Unije.

                     (7)

                     Nakon donošenja Odluke (EU) 2018/795 ESMA nije primila dokaze koji bi bili u suprotnosti s njezinim općim zaključkom o značajnoj zabrinutosti u pogledu zaštite ulagatelja navedenoj u Odluci (EU) 2018/795 ili Odluci (EU) 2018/1466 (odluke). ESMA je stoga zaključila da bi se značajna zabrinutost u pogledu zaštite ulagatelja navedena u odlukama nastavila kad se odluka o privremenoj zabrani stavljanja na tržište, distribuciji i prodaji binarnih opcija malim ulagateljima ne bi produljila.

                     (8)

                     Osim toga, postojeći mjerodavni regulatorni zahtjevi na temelju prava Unije nisu se promijenili te se njima i dalje ne otklanja opasnost koju je utvrdila ESMA. Nadalje, nacionalna nadležna tijela nisu poduzela mjere za otklanjanje te opasnosti ili poduzete mjere nisu na odgovarajući način otklonile tu opasnost. Posebice, nakon donošenja Odluke (EU) 2018/795 nijedno nacionalno nadležno tijelo nije donijelo vlastitu interventnu mjeru za proizvod temeljem članka 42. Uredbe (EU) No 600/2014 (7).

                     (9)

                     Produljenje zabrane nema štetan učinak na učinkovitost financijskih tržišta ili na ulagatelje koji bi bio nerazmjeran koristima mjere te ne stvara rizik od regulatorne arbitraže zbog razloga jednakih onima koji su navedeni u odlukama.

                     (10)

                     Ako se privremena zabrana ne produlji, ESMA i dalje smatra vjerojatnim da će se binarne opcije ponovo nuditi malim ulagateljima te da će se na tržište vratiti proizvodi jednaki ili slični onima koji su doveli do štetnih učinaka za potrošače, koji su navedeni u odlukama.

                     (11)

                     Zbog tih razloga, kao i razloga navedenih u odlukama, ESMA je odlučila produljiti zabranu pod uvjetima koji su jednaki onima navedenima u Odluci (EU) 2018/1466 tijekom dodatnog tromjesečnog razdoblja kako bi se otklonila značajna zabrinutost u pogledu zaštite ulagatelja.

                     (12)

                     Predložene se mjere u ograničenoj mjeri mogu odnositi na poljoprivredne robne izvedenice i zato je ESMA provela savjetovanje s javnim tijelima nadležnima za nadzor, upravljanje i uređenje poljoprivrednih tržišta prema Uredbi Vijeća (EZ) br. 1234/2007 (8). Nijedno od tih tijela nije imalo prigovora na predloženo produljenje mjera.

                     (13)

                     ESMA je obavijestila nacionalna nadležna tijela o predloženom produljenju Odluke.

               DONIO JE OVU ODLUKU:

            Članak 1.
            Privremena zabrana binarnih opcija za male ulagatelje

               1.   Zabranjeno je stavljanje na tržište, distribucija i prodaja binarnih opcija malim ulagateljima.

               2.   U svrhu stavka 1., bez obzira na to trguje li se njima na mjestima trgovanja, binarne opcije podrazumijevaju izvedenice koje udovoljavaju sljedećim uvjetima:

                           (a)

                           moraju se namiriti u novcu ili se mogu namiriti u novcu na zahtjev jedne od ugovornih strana izuzev zbog neplaćanja ili drugog razloga za raskid ugovora,

                           (b)

                           omogućuju isplatu samo kod zatvaranja ili dospijeća,

                           (c)

                           isplata im je ograničena na:

                                       i.

                                       predviđeni iznos ili nulti iznos ako temeljna imovina izvedenice ispunjava jedan ili više unaprijed postavljenih uvjeta; i

                                       ii.

                                       predviđeni iznos ili nulti iznos ako temeljna imovina izvedenice ne ispunjava jedan ili više unaprijed postavljenih uvjeta.

               3.   Zabrana iz stavka 1. ne odnosi se na:

                           (a)

                           binarnu opciju kod koje je niži od dva prethodno utvrđena fiksna iznosa barem jednak ukupnoj uplati malog ulagatelja za binarnu opciju, uključujući bilo koje provizije, transakcijske naknade i druge troškove;

                           (b)

                           binarnu opciju koja ispunjava sljedeće uvjete:

                                       i.

                                       razdoblje od izdavanja do dospijeća iznosi barem 90 kalendarskih dana;

                                       ii.

                                       prospekt sastavljen i odobren u skladu s Direktivom 2003/71/EZ Europskog parlamenta i Vijeća (9) dostupan je javnosti

                                       iii.

                                       binarna opcija ne izlaže ponuditelja tržišnom riziku tijekom cijelog trajanja binarne opcije te ponuditelj i nijedan od subjekata iz njegove grupe ne ostvaruje dobit ili gubitak od binarne opcije, osim prethodno objavljenih provizija, transakcijskih naknada i drugih izdataka;

            Članak 2.
            Zabrana sudjelovanja u aktivnostima zaobilaženja pravila
            Zabranjeno je sudjelovanje, svjesno i namjerno, u aktivnostima čiji je cilj ili učinak zaobilaženje zahtjeva iz članka 1., uključujući i djelovanje kao zamjena za ponuditelja binarne opcije.

            Članak 3.
            Stupanje na snagu i primjena

               1.   Ova Odluka stupa na snagu sljedećeg dana od dana objave u Službenom listu Europske unije.

               2.   Ova se Odluka primjenjuje od 2. siječnja 2019. tijekom razdoblja od tri mjeseca.

            Sastavljeno u Parizu 14. prosinca 2018.

                  Za Odbor nadzornih tijela

               Steven MAIJOOR

                  Predsjednik

            (1)  SL L 331, 15.12.2010., str. 84.

            (2)  SL L 173, 12.6.2014., str. 84.

            (3)  SL L 87, 31.3.2017., str. 90.

            (4)  Odluka Europskog nadzornog tijela za vrijednosne papire i tržišta kapitala (EU) 2018/795 od 22. svibnja 2018. o privremenoj zabrani stavljanja na tržište, distribucije i prodaje binarnih opcija malim ulagateljima iz Europske unije, u skladu s člankom 40. Uredbe (EU) br. 600/2014 Europskog parlamenta i Vijeća (SL L 136, 1.6.2018., str. 31.).

            (5)  Odluka (EU) 2018/1466 Europskog nadzornog tijela za vrijednosne papire i tržišta kapitala od 21. rujna 2018. o produljenju i izmjenama privremene zabrane stavljanja na tržište, distribucije i prodaje binarnih opcija malim ulagateljima u Odluci (EU) 2018/795 (SL L 245, 1.10.2018., str. 17.).

            (6)  Odgovorila su 24 nacionalna nadležna tijela: Nadležno tijelo za financijska tržišta (AT – FMA), Ciparsko povjerenstvo za burzu i vrijednosne papire (CY-CySEC), Češka središnja banka (CZ – CNB), Bundesanstalt für Finanzdienstleistungsaufsicht (DE – BaFiN), Finanstilsynet (DK-Finanstilsynet), Grčko povjerenstvo za tržišta kapitala (EL-HCMC), Comisión Nacional del Mercado de Valores (ES – CNMV), Finsko tijelo za financijski nadzor (FI – FSA), Autorité des Marchés Financiers (FR – AMF), Magyar Nemzeti Bank (HU – MNB), Irska središnja banka (IE – CBI), Tijelo za financijski nadzor (IS – FME), Commissione Nazionale per le Società e la Borsa (IT – Consob), Commission de Surveillance du Secteur Financier (LU – CSSF), Malteško tijelo za financijske usluge (MT – MFSA), Autoriteit Financiële Markten (NL-AFM), Finanstilsynet (Finanstilsynet-NO), Komisja Nadzoru Finansowego (PL-KNF), Comissão do Mercado de Valores Mobiliários (PT – CMVM), Rumunjsko tijelo za financijski nadzor (RO – FSA), Finansinspektionen (SE- Finansinspektionen), Agencija za trg vrednostnih papirjev (SL — ATVP), Narodna banka Slovačke (NBS-SK), Nadzorno tijelo za financijsko poslovanje (UK- FCA).

            (7)  NO-Finanstilsynet, nadležno tijelo države EGP-a i EFTA-e, donijelo je 4. lipnja 2018. interventne mjere za proizvod s istim uvjetima i rokovima primjene kao i ESMA-ine mjere. Nadalje, 5. srpnja 2018. islandsko nadležno tijelo za financijski nadzor objavilo je da smatra kako je stavljanje na tržište, distribucija i prodaja binarnih opcija u suprotnosti s pravilnim i zdravim poslovnim postupcima i praksama u trgovanju vrijednosnim papirima prema njegovom nacionalnom zakonodavstvu (članak 5. Zakona br. 108/2007 o transakcijama vrijednosnim papirima). Osim toga, 6. srpnja 2018. u Rumunjskoj se počeo primjenjivati nacionalni zakon koji ima odredbe slične mjerama ESMA-e.

            (8)  Uredba Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (SL L 299, 16.11.2007., str. 1).

            (9)  Direktiva 2003/71/EZ Europskog parlamenta i Vijeća od 4. studenoga 2003. o prospektu koji je potrebno objaviti prilikom javne ponude vrijednosnih papira ili prilikom uvrštavanja u trgovanje te o izmjeni Direktive 2001/34/EZ (SL L 345, 31.12.2003., str. 64).


title: Odluka Političkog i sigurnosnog odbora (ZVSP) 2018/2063 od 18. prosinca 2018. o produljenju mandata voditelja misije ZSOP-a Europske unije u Maliju (EUCAP Sahel Mali) (EUCAP Sahel Mali/2/2018)

text:
                  27.12.2018

                  HR

                  Službeni list Europske unije

                  L 329/26

         ODLUKA POLITIČKOG I SIGURNOSNOG ODBORA (ZVSP) 2018/2063
         od 18. prosinca 2018.
         o produljenju mandata voditelja misije ZSOP-a Europske unije u Maliju (EUCAP Sahel Mali) (EUCAP Sahel Mali/2/2018)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38. treći stavak,
         uzimajući u obzir Odluku Vijeća 2014/219/ZVSP od 15. travnja 2014. o misiji ZSOP-a Europske unije u Maliju (EUCAP Sahel Mali) (1), a posebno njezin članak 7. stavak 1.,
         budući da:

                     (1)

                     Na temelju Odluke 2014/219/ZVSP Politički i sigurnosni odbor (PSO) ovlašten je, u skladu s člankom 38. Ugovora, donositi odgovarajuće odluke u svrhu izvršavanja političkog nadzora nad misijom EUCAP Sahel Mali i njezina strateškog usmjeravanja, uključujući odluku o imenovanju voditelja misije.

                     (2)

                     PSO je 9. siječnja 2018. donio Odluku (ZVSP) 2018/57 (2) kojom je g. Philippe RIO imenovan voditeljem misije EUCAP Sahel Mali od 15. siječnja 2018. do 14. siječnja 2019.

                     (3)

                     Vijeće je 17. prosinca 2018. donijelo Odluku (ZVSP) 2018/2008 (3) kojom je mandat misije EUCAP Sahel Mali produljen do 28. veljače 2019.

                     (4)

                     Visoki predstavnik Unije za vanjske poslove i sigurnosnu politiku predložio je produljenje mandata g. Philippea RIJA kao voditelja misije EUCAP Sahel Mali od 15. siječnja 2019.,

               DONIJELO JE OVU ODLUKU:

            Članak 1.
            Mandat g. Philippea RIJA kao voditelja misije EUCAP Sahel Mali produljuje se od 15. siječnja 2019.

            Članak 2.
            Ova Odluka stupa na snagu na dan donošenja.
            Prestaje važiti 28. veljače 2019.

            Sastavljeno u Bruxellesu 18. prosinca 2018.

                  Za Politički i sigurnosni odbor

                  Predsjednica

               S. FROM-EMMESBERGER

            (1)  SL L 113, 16.4.2014., str. 21.

            (2)  Odluka Političkog i sigurnosnog odbora (ZVSP) 2018/57 od 9. siječnja 2018. o produljenju mandata voditelja misije ZSOP-a Europske unije u Maliju (EUCAP Sahel Mali) (EUCAP Sahel Mali/1/2018) (SL L 10, 13.1.2018., str. 14.).

            (3)  Odluka Vijeća (ZVSP) 2018/2008 od 17. prosinca 2018. o izmjeni i produljenju Odluke 2014/219/ZVSP o misiji ZSOP-a Europske unije u Maliju (EUCAP Sahel Mali) (SL L 322, 18.12. 2018., str. 24.).


title: Odluka Vijeća (EU) 2018/2059 od 29. studenoga 2018. o stajalištu koje treba zauzeti, u ime Europske unije, u okviru Zajedničkog odbora EGP-a u vezi s izmjenom Priloga IX. (Financijske usluge) Sporazumu o EGP-u (Tekst značajan za EGP.)

text:
                  27.12.2018

                  HR

                  Službeni list Europske unije

                  L 329/13

         ODLUKA VIJEĆA (EU) 2018/2059
         od 29. studenoga 2018.
         o stajalištu koje treba zauzeti, u ime Europske unije, u okviru Zajedničkog odbora EGP-a u vezi s izmjenom Priloga IX. (Financijske usluge) Sporazumu o EGP-u
         (Tekst značajan za EGP)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 114. u vezi s člankom 218. stavkom 9.,
         uzimajući u obzir Uredbu Vijeća (EZ) br. 2894/94 od 28. studenoga 1994. u vezi s rješenjima za provedbu Sporazuma o europskom gospodarskom prostoru (1), a posebno njezin članak 1. stavak 3.,
         uzimajući u obzir prijedlog Europske komisije,
         budući da:

                     (1)

                     Sporazum o Europskom gospodarskom prostoru (2) („Sporazum o EGP-u”) stupio je na snagu 1. siječnja 1994.

                     (2)

                     Na temelju članka 98. Sporazuma o EGP-u Zajednički odbor EGP-a može odlučiti izmijeniti, među ostalim, Prilog IX. tom Sporazumu, koji sadržava odredbe o financijskim uslugama.

                     (3)

                     Uredbu (EU) 2015/847 Europskog parlamenta i Vijeća (3) treba uključiti u Sporazum o EGP-u.

                     (4)

                     Direktivu (EU) 2015/849 Europskog parlamenta i Vijeća (4) treba uključiti u Sporazum o EGP-u.

                     (5)

                     Delegiranu uredbu Komisije (EU) 2016/1675 (5) treba uključiti u Sporazum o EGP-u.

                     (6)

                     Prilog IX. Sporazumu o EGP-u trebalo bi stoga na odgovarajući način izmijeniti.

                     (7)

                     Stajalište Unije u okviru Zajedničkog odbora EGP-a trebalo bi se stoga temeljiti na priloženim nacrtima odluka,

               DONIJELO JE OVU ODLUKU:

            Članak 1.
            Stajalište koje treba zauzeti, u ime Unije, u okviru Zajedničkog odbora EGP-a o predloženoj izmjeni Priloga IX. (Financijske usluge) Sporazumu o EGP-u temelji se na nacrtima odluka Zajedničkog odbora EGP-a priloženima ovoj Odluci.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 29. studenoga 2018.

                  Za Vijeće

                  Predsjednica

               M. SCHRAMBÖCK

            (1)  SL L 305, 30.11.1994., str. 6.

            (2)  SL L 1, 3.1.1994., str. 3.

            (3)  Uredba (EU) 2015/847 Europskog parlamenta i Vijeća od 20. svibnja 2015. o informacijama koje su priložene prijenosu novčanih sredstava i o stavljanju izvan snage Uredbe (EZ) br. 1781/2006 (SL L 141, 5.6.2015., str. 1.).

            (4)  Direktiva (EU) 2015/849 Europskog parlamenta i Vijeća od 20. svibnja 2015. o sprečavanju korištenja financijskog sustava u svrhu pranja novca ili financiranja terorizma, o izmjeni Uredbe (EU) br. 648/2012 Europskog parlamenta i Vijeća te o stavljanju izvan snage Direktive 2005/60/EZ Europskog parlamenta i Vijeća i Direktive Komisije 2006/70/EZ (SL L 141, 5.6.2015., str. 73.).

            (5)  Delegirana uredba Komisije (EU) 2016/1675 od 14. srpnja 2016. o dopuni Direktive (EU) 2015/849 Europskog parlamenta i Vijeća utvrđivanjem visokorizičnih trećih zemalja sa strateškim nedostacima (SL L 254, 20.9.2016., str. 1.).

            NACRT
            ODLUKA ZAJEDNIČKOG ODBORA EGP-a br. …/…
            od …
            o izmjeni Priloga IX. (Financijske usluge) Sporazumu o EGP-u
            ZAJEDNIČKI ODBOR EGP-a,
            uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
            budući da:

                        (1)

                        Uredbu (EU) 2015/847 Europskog parlamenta i Vijeća od 20. svibnja 2015. o informacijama koje su priložene prijenosu novčanih sredstava i o stavljanju izvan snage Uredbe (EZ) br. 1781/2006 (1) treba uključiti u Sporazum o EGP-u.

                        (2)

                        Uredbom (EU) 2015/847 stavlja se izvan snage Uredba (EZ) br. 1781/2006, koja je uključena u Sporazum o EGP-u i koju stoga treba isključiti iz njega.

                        (3)

                        Prilog IX. Sporazumu o EGP-u trebalo bi stoga na odgovarajući način izmijeniti,

                  DONIO JE OVU ODLUKU:

               Članak 1.
               Prilog IX. Sporazumu o EGP-u mijenja se kako slijedi:

                           1.

                           Tekst točke 23.ba (Direktiva Komisije 2006/70/EZ) zamjenjuje se sljedećim:
                           „32015 R 0847: Uredba (EU) 2015/847 Europskog parlamenta i Vijeća od 20. svibnja 2015. o informacijama koje su priložene prijenosu novčanih sredstava i o stavljanju izvan snage Uredbe (EZ) br. 1781/2006 (SL L 141, 5.6.2015., str. 1.).
                           Za potrebe ovog Sporazuma odredbe Uredbe sadržavaju sljedeću prilagodbu:
                           Odstupajući od članaka 4. i 6., kada je riječ o prijenosu novčanih sredstava u švicarskim francima u Lihtenštajnu te iz Lihtenštajna i u njega u okviru njegove valutne unije sa Švicarskom, informacije koje se zahtijevaju na temelju članaka 4. i 6. prikupljaju se i stavljaju na raspolaganje u roku od tri radna dana nakon što to zatraži primateljev pružatelj platnih usluga, ali ne mora ih se dostaviti odmah uz prijenos novčanih sredstava kako je predviđeno u člancima 4. i 6. Ovo odstupanje primjenjuje se tijekom prijelaznog razdoblja koje istječe 31. prosinca 2022.”.

                           2.

                           Tekst točke 23.d (Uredba (EZ) br. 1781/2006 Europskog parlamenta i Vijeća) briše se.

               Članak 2.
               Vjerodostojni su tekstovi Uredbe (EU) 2015/847 na islandskom i norveškom jeziku koji se objavljuju u Dodatku o EGP-u Službenom listu Europske unije.

               Članak 3.
               Ova Odluka stupa na snagu […], pod uvjetom da su poslana sva priopćenja iz članka 103. stavka 1. Sporazuma o EGP-u (*1), ili na dan stupanja na snagu Odluke Zajedničkog odbora EGP-a br. …/… od … (2) [o uključivanju Četvrte direktive o sprečavanju pranja novca (CELEX 32015L0849) u Sporazum o EGP-u], ovisno o tome koje je datum kasniji.

               Članak 4.
               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu

                     Za Zajednički odbor EGP-a

                     Predsjednik

                     Tajnici Zajedničkog odbora EGP-a

               (1)  SL L 141, 5.6.2015., str. 1.

               (*1)  [Ustavni zahtjevi nisu navedeni.] [Ustavni su zahtjevi navedeni.]

               (2)  SL L …

            NACRT
            ODLUKA ZAJEDNIČKOG ODBORA EGP-a br. …/…
            od …
            o izmjeni Priloga IX. (Financijske usluge) Sporazumu o EGP-u
            ZAJEDNIČKI ODBOR EGP-a,
            uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
            budući da:

                        (1)

                        Direktivu (EU) 2015/849 Europskog parlamenta i Vijeća od 20. svibnja 2015. o sprečavanju korištenja financijskog sustava u svrhu pranja novca ili financiranja terorizma, o izmjeni Uredbe (EU) br. 648/2012 Europskog parlamenta i Vijeća te o stavljanju izvan snage Direktive 2005/60/EZ Europskog parlamenta i Vijeća i Direktive Komisije 2006/70/EZ (1) treba uključiti u Sporazum o EGP-u.

                        (2)

                        Delegiranu uredbu Komisije (EU) 2016/1675 оd 14. srpnja 2016. o dopuni Direktive (EU) 2015/849 Europskog parlamenta i Vijeća utvrđivanjem visokorizičnih trećih zemalja sa strateškim nedostacima (2) treba uključiti u Sporazum o EGP-u.

                        (3)

                        Direktivom (EU) 2015/849 stavljaju se izvan snage Direktiva 2005/60/EZ Europskog Parlamenta i Vijeća (3) i Direktiva Komisije 2006/70/EZ (4), koje su uključene u Sporazum o EGP-u i koje stoga treba isključiti iz njega.

                        (4)

                        Prilog IX. Sporazumu o EGP-u trebalo bi stoga na odgovarajući način izmijeniti,

                  DONIO JE OVU ODLUKU:

               Članak 1.
               Prilog IX. Sporazumu o EGP-u mijenja se kako slijedi:

                           1.

                           Tekst točke 23.b (Direktiva 2005/60/EZ Europskog parlamenta i Vijeća) zamjenjuje se sljedećim:
                           „32015 L 0849: Direktiva (EU) 2015/849 Europskog parlamenta i Vijeća od 20. svibnja 2015. o sprečavanju korištenja financijskog sustava u svrhu pranja novca ili financiranja terorizma, o izmjeni Uredbe (EU) br. 648/2012 Europskog parlamenta i Vijeća te o stavljanju izvan snage Direktive 2005/60/EZ Europskog parlamenta i Vijeća i Direktive Komisije 2006/70/EZ (SL L 141, 5.6.2015., str. 73.).
                           Za potrebe ovog Sporazuma odredbe Direktive sadržavaju sljedeću prilagodbu:

                                       (a)

                                       članak 3. stavak 4. točka (d) zamjenjuje se sljedećim:
                                       ‚prijevare koja se tiče financijskih interesa Unije, ako je barem teška, kako je definirano u nastavku:

                                                   i.

                                                   u pogledu rashoda, svako namjerno činjenje ili nečinjenje koje se odnosi na:

                                                               —

                                                               upotrebu ili prikazivanje lažnih, netočnih ili nepotpunih izjava ili dokumenata, čija je posljedica protupravno prisvajanje ili nepropisno zadržavanje sredstava iz općeg proračuna Europske unije ili proračuna kojima upravlja Europska unija, odnosno kojima se upravlja u ime Europske unije,

                                                               —

                                                               neotkrivanje informacija, čime se krši određena obveza, s istim učinkom,

                                                               —

                                                               zloupotrebu takvih novčanih sredstava za potrebe koje nisu one potrebe za koje su ta sredstva izvorno odobrena;

                                                   ii.

                                                   u pogledu prihoda kako su definirani u Odluci Vijeća od 29. rujna 2000. o sustavu vlastitih sredstava Europskih zajednica (5), svako namjerno činjenje ili nečinjenje koje se odnosi na:

                                                               —

                                                               upotrebu ili prikazivanje lažnih, netočnih ili nepotpunih izjava ili dokumenata, čija je posljedica nezakonito smanjenje sredstava općega proračuna Europske unije ili proračuna kojima upravlja Europska unija, odnosno kojima se upravlja u ime Europske unije,

                                                               —

                                                               neotkrivanje informacija, čime se krši određena obveza, s istim učinkom,

                                                               —

                                                               zloupotrebu zakoito stečene koristi, s istim učinkom.

                                             Teškom prijevarom smatra se prijevara koja uključuje minimalni iznos koji se ne može odrediti na svotu veću od 50 000 EUR.’”.

                           2.

                           Tekst točke 23.ba (Direktiva Komisije 2006/70/EZ) zamjenjuje se sljedećim:
                           „32016 R 1675: Delegirana uredba Komisije (EU) 2016/1675 od 14. srpnja 2016. o dopuni Direktive (EU) 2015/849 Europskog parlamenta i Vijeća utvrđivanjem visokorizičnih trećih zemalja sa strateškim nedostacima (SL L 254, 20.9.2016., str. 1.).”.

                           3.

                           U točki 31.bc (Uredba (EU) br. 648/2012 Europskog parlamenta i Vijeća) dodaje se sljedeća alineja:

                                       „—

                                          32015 L 0849: Direktivom (EU) 2015/849 Europskog parlamenta i Vijeća od 20. svibnja 2015. (SL L 141, 5.6.2015., str. 73.).”.

               Članak 2.
               Vjerodostojni su tekstovi Direktive (EU) 2015/849 i Delegirane uredbe (EU) 2016/1675 na islandskom i norveškom jeziku koji se objavljuju u Dodatku o EGP-u Službenom listu Europske unije.

               Članak 3.
               Ova Odluka stupa na snagu […], pod uvjetom da su poslana sva priopćenja iz članka 103. stavka 1. Sporazuma o EGP-u (*1).

               Članak 4.
               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu

                     Za Zajednički odbor EGP-a

                     Predsjednik

                     Tajnici Zajedničkog odbora EGP-a

               (1)  SL L 141, 5.6.2015., str. 73.

               (2)  SL L 254, 20.9.2016., str. 1.

               (3)  SL L 309, 25.11.2005., str. 15.

               (4)  SL L 214, 4.8.2006., str. 29.

               (5)  SL L 253, 7.10.2000., str. 42.

               (*1)  [Ustavni zahtjevi nisu navedeni.] [Ustavni su zahtjevi navedeni.]

               Izjava država EFTA-e

                  uz Odluku br. […] o uključivanju Direktive (EU) 2015/849 u Sporazum o EGP-u

               Direktiva (EU) 2015/849 sadržava odredbe s upućivanjima na akte donesene na temelju glave V. UFEU-a. Podsjeća se da se uključivanjem akata s takvim odredbama u Sporazum o EGP-u ne dovodi u pitanje shvaćanje da zakonodavstvo Europske unije doneseno na temelju glave V. UFEU-a nije obuhvaćeno područjem primjene Sporazuma o EGP-u.

               Zajednička izjava ugovornih stranaka

                  uz Odluku br. […] o uključivanju Direktive (EU) 2015/849 u Sporazum o EGP-u

               Ugovorne stranke dogovorile su se uvrstiti tešku prijevaru koja se tiče financijskih interesa Europske unije na popis predikatnih kaznenih djela povezanih s pranjem novca. Iz praktičnih je razloga Četvrta direktiva o sprečavanju pranja novca (Direktiva (EU) 2015/849) uključena bez uzajamnog sporazuma o odgovarajućoj zaštiti financijskih interesa država EFTA-e koje su članice EGP-a. Unatoč tome, načela uzajamnosti i ujednačenosti, kako su utvrđena u članku 1. Sporazuma o EGP-u i na koja se upućuje u četvrtoj uvodnoj izjavi Sporazuma u EGP-u, i dalje su potpuno primjenjiva na uzajamnu zaštitu od kriminalnih aktivnosti koje utječu na financijske interese ugovornih stranaka u smislu [ove Odluke].